Na osnovu člana 116 i 222 Zakona o planiranju prostora i izgradnji objekata, ( „Sl.list Crne Gore”, broj 64/17 i 44/18, 63/18, 11/19, 82/20, 86/22 i 04/23) i člana 38 stav 1 tačka 4 Zakona o lokalnoj samoupravi („Sl.list Crne Gore” , broj 02/18, 34/19, 38/20, 50/22 i 84/22) i člana 35 stav 1 tačka 6 Statuta Opštine Nikšić („Službeni list CG - Opštinski propisi”, broj 31/18 i 21/23), uz saglasnost Ministarstva prostornog planiranja, urbanizma i državne imovine, broj \_\_\_\_\_\_\_\_ od \_\_\_\_\_\_\_\_ godine, Skupština Opštine Nikšić, na sjednici održanoj\_\_\_\_\_\_\_\_\_\_2024. godine, donosi

ODLUKU

o

donošenju Programa privremenih objekata na teritoriji opštine Nikšić

Član 1

Donosi se Program privremenih objekata na teritoriji opštine Nikšić ( u daljem tekstu Program).

Član 2

Program privremenih objekata obuhvata teritoriju opštine Nikšić, odnosno lokacije na državnom zemljištu i privatnoj svojini, do privođenja zemljišta namjeni u skladu sa planskom dokumentacijom.

Član 3

Prograa se donosi za period od pet godina.

Član 4

Program je urađen u analognoj i digitalnoj formi. Program se sastoji iz tekstualnog i grafičkog dijela.

Član 5

Za realizaciju Programa nadležni su organi lokalne uprave zaduženi za poslove uređenja prostora i vršenje inspekcijskog nadzora.

Član 6

Program će se realizovati u skladu sa opštinskim odlukama kojima se propisuju lokalni javni prihodi.

Član 7

Ova Odluka stupa na snagu osmog dana od dana objavljivanja u “Službenom listu Crne Gore - Opštinski propisi".

broj: 01-030-

Nikšić, 2024.g.

SKUPŠTINA OPŠTINE NIKŠIĆ

 P R E D S J E D N I K

 Nemanja Vuković s.r.

**OBRAZLOŽENJE**

**I PRAVNI OSNOV**

Pravni osnov za donošenje Odluke o izmjenama i dopunama Programa privremenih objekata sadržan je u članu 116 i 222 Zakona o planiranju prostora i izgradnji objekata („Službeni list CG“, br. 64/17, 44/18, 63/18, 11/19, 82/20, 86/22, 4/23), članu 38 tačka 2 Zakona o lokalnoj samoupravi („Službeni list CG“, br. 2/18, 34/19 i 38/20) i članu 35 stav 1 tačka 2 i članu 38 stav 1 Statuta Opštine Nikšić ("Službeni list CG - Opštinski propisi", broj 31/18 i 21/23).

Članom 116 Zakona o planiranju prostora i izgradnji objekata propisano je „Privremeni objekti postavljaju se odnosno grade u skladu sa Programom usklađenim sa državnim smjernicama razvoja arhitekture. Program iz stava 1 ovog člana sadrži, naročito: zone i smjernice sa urbanističkim uslovima za postavljanje privremenih objekata, kao i vrste, oblik i dimenzije privremenih objekata. Program donosi jedinica lokalne samouprave, za period od pet godina, a po prethodno pribavljenoj saglasnosti Ministarstva i organa državne uprave nadležnog za turizam i organa uprave nadležnih za zaštitu kulturnih dobara i zaštitu životne sredine u odnosu na zaštićena područja, kao i organa uprave nadležnog za saobraćaj u odnosu na privremene objekte uz državni put i organa lokalne uprave nadležnog za saobraćaj u odnosu na privremene objekte uz opštinski put.“

Dalje članom 222 pomenutog Zakona propisano je sledeće: „Program privremenih objekata će se donijeti u roku od 12 mjeseci od dana stupanja na snagu ovog zakona. Do donošenja Programa iz stava 1 ovog člana, primjenjivaće se propisi jedinice lokalne samouprave o privremenim objektima donijeti do dana stupanja na snagu ovog zakona, odnosno propisi jedinica lokalne samouprave o privremenim objektima, koji se donesu do 31.12.2017. godine, kao i odredbe čl. 115 i 116 Zakona o uređenju prostora i izgradnji objekata ("Službeni list CG", br. 51/08, 34/11, 35/13 i 33/14).. Komunalna inspekcija, u jedinici lokalne samouprave koja je donijela Program privremenih objekata, počeće da vrši inspekcijski nadzor u skladu sa ovim zakonom u roku od tri mjeseca od dana stupanja na snagu ovog zakona.”

Članom 38 tačka 2 Zakona o lokalnoj samoupravi i članom 35 stav 1 tačka 2 i članom 38 stav 1 Statuta opštine Nikšić („Službeni list CG - Opštinski propisi“ broj 02/18, 34/19, 38/20, 50/22 i 84/22), propisano je da Skupština donosi propise i druge opšte akte, kao i da Skupština donosi Statut Opštine, poslovnik, odluke, rješenja, zaključke, povelje, preporuke, planove, programe i druge akte.

U članu 45 tačka 2 Zakona o lokalnoj samoupravi propisano je da skupština donosi propise i druge opšte akte.

**II RAZLOZI ZA DONOŠENJE ODLUKE**

Članom 116. stav 3 važećeg Zakona o planiranju prostora i izgradnji objekata propisano je da: „Program donosi jedinica lokalne samouprave, za period od pet godina, a po prethodno pribavljenoj saglasnosti Ministarstva i organa državne uprave nadležnog za turizam i organa uprave nadležnih za zaštitu kulturnih dobara i zaštitu životne sredine u odnosu na zaštićena područja, kao i organa uprave nadležnog za saobraćaj u odnosu na privremene objekte uz državni put i organa lokalne uprave nadležnog za saobraćaj u odnosu na privremene objekte uz opštinski put.“

Kako je istekao rok važenja Odluke o donošenju Programa privremenih objekata na teritoriji opštine Nikšić i Odluke o donošenju izmjena i dopuna Programa privremenih objekata, pristupilo se postupku izrade i donošenja novog Programa privremenih objekata kojim se izvršila ocjena postojećeg stanja lokacija privremenih objekata, s ciljem racionalnog i efikasnog korišćenja prostora u funkcionalnom, fizičkom i ambijentalnom smislu.

U tom cilju zainteresovani korisnici prostora popunavali su Upitnike koji sadrži informacije neophodne za izradu Programa, koje je u skladu sa Javnim pozivom bilo potrebno dostaviti u periodu od 31.05.2024.godine do 15.06.2024.godine, kako bi se na što bolji način sagledao prostorni kontekst,

U cilju stvaranja okvira za poboljšanje i stimulisanje preduzetništva, sačinjen je Nacrt Pograma privremenih objekata, koji je bio tema Javne rasprave u periodu od 15.10.2024.godine do 30.10.2024.godine.

 Javna tribina je održana dana 21.10.2024.godine sa početkom u 11:00h u Sali br.1 zgrade Opštine.

Shodno iznijetom, predlaže se Skupštini opštine Nikšić da donese Odluku o donošenju Programa privremenih objekata na teritoriji opštine Nikšić

**S E K R E T A R**

**Milanka Radulović, dipl.ing.**